PressReader - WegSleep Kampgids: 2016-08-01 - DIENS JOU WA SELF
DIENS JOU WA SELF
As jou woon­wa, bos­woon­wa of sleep­wa ’n paar maan­de on­der die af­dak ge­staan het, is daar dalk skie­lik ’n klomp din­ge wat nie meer so lek­ker werk nie. Dan moet jy kies: Óf jy hoes ’n klomp geld vir ’n diens óf jy doen dit self. ’n Wa wat nie be­hoor­lik on­der­hou word nie, gaan jou baie uit die sak jaag.
Ge­luk­kig is dit mak­lik – en re­la­tief goed­koop – om jou eie wa te diens en on­der­hou: Die ge­heim is ’n vol­le­di­ge kon­tro­le­lys. As jy vol­gens so ’n lys werk, is die kan­se skraal dat jy iets sal ver­geet.
En al diens jy nie self jou wa nie, kan jy die lys ge­bruik om te kyk of die man­ne by Haas­ti­ge Hen­nie hul­le werk be­hoor­lik ge­doen het. Hier’s die din­ge wat jy moet na­gaan.
1 ON­DER­STEL EN VE­RE
Die on­der­stel dra die bak­werk – trou­ens, dit dra al­les, en daar­om moet dit be­hoor­lik deur­ge­kyk word. Moe­nie net buk en loer nie; gaan lê en be­kyk die on­der­stel or­dent­lik, want as dít die gees gee, kan jy gestrand raak op p­lek­ke waar jy nie gestrand wil wees nie.
Maak dit skoon en glad
Kyk of daar roes is op die on­der­stel. Maak dit skoon en be­han­del dit, waar no­dig, met ’n lek­sel on­der­stel­verf. Ghries dan die be­we­gen­de de­le en ver­vang ver­sle­te was­sers.
Soek vir kra­ke
Kyk ve­ral by die sweis­plek­ke vir kra­ke. En ver­geet van blou­draad en kou­gom; kry ’n des­kun­di­ge om dit reg te maak.
Het die ve­re nog ’n hup­pel in die stap?
Ter­wyl jy on­der die sleep­wa lê, kyk som­mer na die veer­stel­sel. Die een punt van die ve­re is los en be­weeg deur ’n ri­gie­de boog­ska­kel. Dit móét kan be­weeg, an­ders buig dit as jy deur ’n er­ge knik ry – en dan is jou wa se ve­ring niks be­ter as ’n krui­wa s’n nie, selfs al werk jou skok­bre­kers hóé goed.
Breek die bre­kers die skok?
Die as van die skok­bre­ker moet on­der­toe wys, en 50% daar­van moet sig­baar wees. As daar ie­wers ’n lek­plek is, ver­vang die skok­bre­ker. Moet eer­der nie kan­se waag met skok­bre­kers nie.
Dra­de en py­pe
Baie van jou sleep­ding se be­dra­ding en wa­ter­py­pe loop on­der­deur die wa. Kyk of al­les nog on­ge­skon­de is.
Is die as vas?
Sorg dat die U-bou­te om die as be­hoor­lik vas­ge­draai is.
2 REM­ME EN KOPPELINGS
Ont­hou, as jou sleep­wa swaar­der as 750 kg weeg (vrag in­ge­sluit), moet hy vol­gens wet ’n rem­stel­sel hê.
O­LIE EN GHRIES
Kyk of die hand­rem­stel­sel glad werk
Die hand­rem het ’n spi­raal­veer­tjie bin­ne-in: Maak se­ker hy is baie goed ge­o­lie. Ghries ook die hand­rem se rat­sluit­stuk.
Spuit die wie­le mooi skoon en ghries hul­le dan.
Haal die wiel­drom­me af en spuit die he­le stel­sel skoon. ’n Pa­raf­fien­druk­spuit werk goed daar­voor. Gaan die rem­skoe­ne na en ver­vang dit sou dit no­dig wees.
Stel die rem­me
Die hand­rem en rem­me kan nou ver­stel word.